**NÁRODNÁ RADA SLOVENSKEJ REPUBLIKY**

**III. volebné obdobie**

**Číslo:**

**N á v  r h**

**poslanca Národnej rady Slovenskej republiky Karola Ondriaša**

**na vydanie**

**zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

**–––––––––––––––––––––––––––––––––––––––––––––––––––––––––––––––––––**

**Návrh na uznesenie:**

**Národná rada Slovenskej republiky**

**schvaľuje**

**návrh poslanca Národnej rady**

Slovenskej republiky Karola Ondriaša na vydanie zákona, ktorým sa mení a dopĺňa zákon č. 461/2003 Z.z. o sociálnom poistení v znení neskorších predpisov

**Bratislava, august 2004**

**NÁRODNÁ RADA SLOVENSKEJ REPUBLIKY**

**III. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh

Zákon

z ......................2004

ktorým sa mení a dopĺňa zákon č. 461/2003 Z. z. o sociálnom poistení v znení

neskorších predpisov

Národná rada Slovenskej republiky sa uzniesla na tomto zákone:

Čl. I.

Zákon č. 461/2003 Z. z. o sociálnom poistení v znení zákona č. 551/2003 Z.z.,

zákona č. 600/2003 Z.z., zákona č. 5/2004 Z.z. a zákona č. 43/2004 Z.z. sa mení a dopĺňa takto:

1. V § 71 ods. 6 sa vypúšťa.

2. V § 71 ods. 7 sa slovo „nesčítavajú“ nahrádza slovom „sčítavajú.“

3. V § 71 ods. 7 sa na konci vety pripája táto veta: „Miera poklesu schopnosti vykonávať zárobkovú činnosť u jedného zdravotného postihnutia musí byť o viac ako 10 %.“

4. § 71 ods. 8 znie:

„(8) Miera poklesu schopnosti vykonávať zárobkovú činnosť sa ustanovuje podľa druhu zdravotného postihnutia, ktoré je príčinou dlhodobo nepriaznivého zdravotného stavu a je dôsledkom jednotnotlivo alebo viacerých zdravotných postihnutí podmieňujúcich dlhodobo nepriaznivý zdravotný stav o viac ako 33 % na ktorý bol prekvalifikovaný čiastočný invalidný dôchodok a o viac ako 63 % invalidného dôchodku a podmieňuje pokles schopnosti vykonávať zárobkovú činnosť.

5. V § 263 sa vypúšťajú odseky 2, 4, 5, 6, 7, 8, 10, 11.

6. Za § 263 sa vkladajú § 263a a § 263b, ktoré znejú:

§ 263a

„(1) Trvanie invalidity na nárok na prekvalifikovaný čiastočný invalidný dôchodok uvedený v § 263 v odseku 1 sa mení ak sa zmenil u poberateľa prekvalifikovaného čiastočne invalidneho dôchodku zdravotný stav a Sociálna poisťovňa pri kontrolnej lekárskej prehliadke po preskúmaní invalidity zistí zmenu poklesu schopnosti vykonávať zárobkovú činnosť.

(2) Ak po preskúmaní invalidity podľa odseku 1 poberateľ, ktorému bol priznaný invalidný dôchodok alebo prekvalifikovaný čiastočný invalidný dôchodok podľa predpisov účinných pred 1. januárom 2004, má pokles schopnosti vykonávať zárobkovú činnosť, ktorý nespĺňa podmienky predpisov účinných do 31. decembra 2003, poberateľovi zaniká nárok na prekvalifikovaný čiastočný invalidný dôchodok, odo dňa zastavenia výplaty tohto dôchodku.

(3) Ak po preskúmaní invalidity podľa odseku 2 Sociálna poisťovňa zistí, že u poberateľa, ktorému bol priznaný prekvalifikovaný čiastočný invalidný dôchodok podľa predpisov účinných pred 1. januárom 2004, zmenu poklesu schopnosti vykonávať zárobkovú činnosť, nový invalidný dôchodok alebo prekvalifikovaný čiastočný invalidný dôchodok sa ustanoví za podmienok ustanovených predpismi účinnými do 31. decembra 2003.

(4) Invalidné dôchodky uvedené v § 263 odseku 1 a 8 a v odsekoch 3 a 5 tohto paragrafu sa po 31. decembri 2003 vyplácajú zo základného fondu invalidného poistenia.

(5) Ak u poškodeného v dôsledku pracovného úrazu alebo choroby z povolania došlo k poklesu jeho schopnosti vykonávať doterajšiu činnosť a z toho dôvodu mu vznikol nárok na úrazovú rentu a úrazový príplatok do 31. decembra 2003, ustanovujú sa a vyplácajú sa tieto nároky aj po tomto dni za podmienok ustanovených predpismi účinnými do 31. decembra 2003.

(6) Invalidný dôchodok uvedený v odsekoch 1 a 3, ktorého poberateľ dovŕšil vek najmenej 60 rokov, ak ide o muža, alebo vek najmenej 57 rokov, ak ide o ženu, sa považuje za starobný dôchodok.

(7) Ak poberateľ invalidného dôchodku uvedený v § 263 odseku 1 a v odseku 3 tohto paragrafu splní podmienky nároku na výplatu starobného dôchodku alebo predčasného starobného dôchodku podľa tohto zákona, vypláca sa ten dôchodok, ktorý je vyšší. Pri rovnakej sume týchto dôchodkov sa vypláca ten dôchodok, ktorý si poberateľ zvolil. Dňom úpravy výplaty týchto dôchodkov pre súbeh nárokov na ich výplatu zaniká nárok na dôchodok, ktorý sa nevypláca.

§ 263b

(1) Ak Sociálna poisťovňa po kontrolnej lekárskej prehliadke určenej pred 1. januárom 2004 a uskutočnenej ku dňu účinnosti tohto zákona, invalidný dôchodok a invalidný dôchodok na ktorý bol prekvalifikovaný čiastočne invalidný dôchodok poberateľovi nepriznala alebo mu ho zmenila, poberateľ ma právo aby do troch mesiacov od účinnosti tohto zákona bolo znova posúdené trvanie invalidity na nárok na jeho invalidný dôchodok a invalidný dôchodok na ktorý bol prekvalifikovaný čiastočne invalidný dôchodok za podmienok ustanovených predpismi účinnými do 31. decembra 2003.

(2) A poberateľovi invalidného dôchodku a invalidného dôchodku na ktorý bol prekvalifikovaný čiastočne invalidný dôchodok bol invalidný dôchodok priznaný podľa predpisov účinnými do 31. decembra 2003 a prehodnotený podľa odseku 1 poberateľovi sa vypláca znova priznaný dôchodok počnúc dňom 1. januára 2004“.

Čl. II.

Tento zákon nadobúda účinnosť 1. októbra 2004.